Ελληνικός Οργανισμός Τουρισμού

300px|μικρογραφία|Παλαιότερο σήμα του ΕΟΤ
Ο Ελληνικός Οργανισμός Τουρισμού (ΕΟΤ) (παλαιότερα: Εθνικός Οργανισμός Τουρισμού - ΕΟΤ) είναι κυβερνητική υπηρεσία προώθησης του τουρισμού της Ελλάδας. Αποτελεί Νομικό Πρόσωπο Δημοσίου Δικαίου και εποπτεύεται από το Υπουργείο Τουρισμού, ενώ κατά το παρελθόν εποπτευόνταν από άλλα υπουργεία της Ελληνικής Κυβέρνησης.

 Ιστορικό 
Πρόδρομος του ΕΟΤ ήταν το Γραφείο Ξένων και Εκθέσεων, που ιδρύθηκε το 1914 από το Υπουργείο Εθνικής Οικονομίας και μετονομάστηκε το 1922 σε Υπηρεσία Ξένων και Εκθέσεων. 

Ο ίδιος ο ΕΟΤ ιδρύθηκε αρχικά το 1929 επί κυβέρνησης Ελευθερίου Βενιζέλου με σκοπό την προώθηση του τουρισμού στην Ελλάδα. Καταργήθηκε το 1935 και αντικαταστάθηκε το 1936 από το Υφυπουργείο Τύπου και Τουρισμού. άρθρο 2 παρ. 2 του Α.Ν. 45/1936  Ανασυστάθηκε το 1951 με τη μορφή ΝΠΔΔ. 

Στα χρόνια που ακολούθησαν ο ΕΟΤ προχώρησε σε ενέργειες για την τουριστική προβολή και ανάπτυξη της Ελλάδας, όπως έργα υποδομής (Πρόγραμμα «Ξενία» και τουριστικά περίπτερα, το Χιονοδρομικό Κέντρο στον Παρνασσό, πλαζ, κάμπινγκ κ.α.), πρωτοβουλίες προβολής (τουριστικά γραφεία στο εξωτερικό και εκδοτική παραγωγή), καλλιτεχνικές και άλλες εκδηλώσεις (τα Φεστιβάλ Αθηνών και Επιδαύρου, η Γιορτή Κρασιού κ.λπ.), διοργάνωση κρουαζιέρων και διαφημιστικές καμπάνιες. Το 1978 έγινε αναδιάρθρωση των υπηρεσιών του οργανισμού και το 1987 δημιουργήθηκαν νέα τμήματα. Από το 1989 ως το 1991 ο ΕΟΤ πέρασε στην εποπτεία του Υπουργείου Τουρισμού και μετά στο ΥΠΕΘΟ. Ακολούθησαν η ίδρυση Εθνικού Συμβουλίου του Τουρισμού (1997) και της  Γενικής Γραμματείας Τουρισμού (2001). Το 2001 ο  ΕΟΤ περνά στο Υπουργείο Τουριστικής Ανάπτυξης και το 2018 αναδιαρθρώθηκε. Ο οργανισμός διατηρεί τουριστικά γραφεία σε διάφορα κράτη.

 Αποστολή 
Ο ΕΟΤ είναι κρατικός φορέας με κύρια αποστολή την οργάνωση, ανάπτυξη και προώθηση του τουρισμού στην Ελλάδα μέσα από: την αξιοποίηση όλων των δυνατοτήτων, τις δράσεις τουριστικής προβολής εντός και εκτός συνόρων, του ελέγχου της τουριστικής αγοράς και τη γενική υποστήριξη και προβολή του ελληνικού τουρισμού.

 Διατελέσαντες πρόεδροι και γενικοί γραμματείς
Ο ΕΟΤ ιδρύθηκε για πρώτη φορά το 1929 αλλά καταργήθηκε μετά από επτά χρόνια (1936) και αντικαταστάθηκε από το Υφυπουργείο Τύπου και Τουρισμού. Επανιδρύθηκε το 1951 (με τον Α.Ν. 1565/1950 ) ως Ν.Π.Δ.Δ. 
 Πρόεδροι
 Θητεία Πρόεδρος} Σημειώσεις 1951-1952 Νίκος Φωκάς Πρώτος πρόεδροςΗ συμβολή του Ε.Ο.Τ., ανακτήθηκε στις 10 Μαΐου 2024. 1952-1953 Γιάννης Πανάγου 1953-1958 Ρ. Αγαθοκλής Δύο θητείες 1958-1960 Στ. Πεσμαζόγλου Ιούνιος-Νοέμβριος 1960 Ι. Κουτσογιάννης 1960-1961 Γεώργιος Πλυτάς (1910-1997) Διατέλεσε Δήμαρχος Αθηναίων. 1961-1962Ι. Κουτσογιάννης Δεύτερη φορά 1962-1964 Κ. Ηλιάσκος 1964-1965 Γεώργιος Δ. Δασκαλάκης Πρώτη φορά. 1965-1966 Σπ. Καλογερόπουλος-Στρατής Καθηγητής 1966-1967 Ιωάννης Γεωργάκης (1916-1993)  Καθηγητής. Πρώτος πρόεδρος του Δ.Σ. του ΕΟΤ. 1967-1974 Ιωάννης Μαλτέζος-Μακρυγιάννης 1974-1981Γεώργιος Δ. Δασκαλάκης (1912-1994)  Δεύτερη φορά. 1981-1985 Νίκος Σκουλάς (1934-2023)  2001-2005 Γιάννης Πατέλλης Οικονομολόγος 2006-2008 Δημήτρης Λαμπαδάριος Δικηγόρος 2008-2009 Θανάσης Οικονόμου (19??-2021)  Ναύαρχος. Παραιτήθηκε.  Ιανουάριος - Δεκέμβριος 2009 Γιάννης Κοφίνης } Πολιτικός επιστήμονας 2009-2011 Νικόλαος Κανελλόπουλος Δικηγόρος παρ' Αρείω Πάγω 2011-2013 Κωνσταντίνος Ζήκος Δικηγόρος 2013-2015 Χρήστος Πάλλης Διδάκτωρ Οικονομολόγος. Δήμαρχος Μεθάνων το 1999-2010. 2015-2017 Σπύρος Αλεξίου Παραιτήθηκε. 2017-2019 Χαράλαμπος Καρίμαλης Πολιτικός μηχανικός, με καταγωγή από την Ικαρία. Παραιτήθηκε το 2019. 2019-2025Άντζελα Γκερέκου Σημερινή.2025 - Αγγελική Βαρελά

 Γενικοί Γραμματείς 
 Θητεία Γενικός Γραμματέας} Σημειώσεις 1951-1952 Δ. Παπαευστρατίου Πρώτος γενικός γραμματέας. 1952-1962 Ν. Φωκάς Ειδικός Σύμβουλος Τουρισμού ο Στέφανος Πεσμαζόγλου 1964-1965 Π. Παπαπαναγιώτου 1964-1966 Παπαευστρατίου 1966-1967 Μ. Ραφαήλ 1967-1974 Μ. Μπαλόπουλος 1991-1992Κωνσταντίνος Πυλαρινός (1934-) 1992-1993  Ιωάννης Άγγλος (1945-) Γενικός Γραμματέας της Πανελλήνιας Ομοσπονδίας Ξενοδόχων το 1977-92. Βιογραφικό Ι. Άγγλου στην ιστοσελίδα του ΙΤΕΠ, ανάκτηση 10 Μαΐου 2024.2006-2008Θανάσης Οικονόμου (19??-2021) Πρόεδρος και γενικός γραμματέας του ΕΟΤ το 2008. Απεβίωσε στις 8 Φεβρουαρίου 2021.Βίκυ Καραντζαβέλου, Απεβίωσε ο Αθανάσιος Οικονόμου, πρώην πρόεδρος και γενικός γραμματέας ΕΟΤ, traveldailynews.gr, 8 Φεβρουαρίου 2021. 2019-2020 Κωνσταντίνος Λούλης (1955-)  Αλευροβιομήχανος, Πολιτικός διοικητής του Αγίου Όρους (1989-91). 2021-2023 Ολυμπία Αναστασοπούλου Δικηγόρος 2023-2024 Δημήτρης Φραγκάκης(1972-)  Γενικός γραμματέας του Δήμου Χανίων (2014-19).2024 - σήμεραΑνδρέας Ν. Φιορεντίνος

 Παραπομπές 

 Εξωτερικοί σύνδεσμοι 
 www.gnto.gov.gr, Επίσημη ιστοσελίδα σχετικά με τον ΕΟΤ
 visitgreece.gr, Επίσημη ιστοσελίδα προβολής & προώθησης της Ελλάδας